

**REPUBLIKA HRVATSKA**

 **ZADARSKA ŽUPANIJA**

 **OPĆINA POVLJANA**

 **Općinski načelnik**

KLASA:551-01/25-01/2

URBROJ:2198-25-02-1-25-1

U Povljani, 07. travnja 2025. godine

Temeljem članka 44. i 48. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 48. Statuta Općine Povljana („Službeni glasnik Zadarske županije“, broj: 13/21 i 11/23) i Proračuna Općine Povljana za 2025. godinu („Službeni glasnik Zadarske županije“ broj 01/25) Općinski načelnik Općine Povljana donosi

**ODLUKU**

**o isplati jednokratne novčane pomoći povodom nadolazećeg blagdana (Uskrs) svakom kućanstvu u kojem prebiva 1 (jedna) osoba ili više njih, a u 2025. godini su navršili ili će navršiti 65 godina starosti i više, sa prebivalištem na području Općine Povljana**

**Članak 1.**

(1) Ova Odluka o isplati jednokratne novčane pomoći povodom nadolazećeg blagdana (Uskrs) svakom kućanstvu u kojem prebiva 1 (jedna) osoba ili više njih, a u 2025. godini su navršili ili će navršiti 65 godina starosti i više, sa prebivalištem na području Općine Povljana (dalje u tekstu: Odluka) se odnosi na isplatu jednokratne novčane pomoći (u daljnjem tekstu: uskrsnica) povodom nadolazećeg blagdana (Uskrs) svakom **kućanstvu** u kojem prebiva 1 (jedna) osoba ili više njih, a u 2025. godini su navršili ili će navršiti 65 godina starosti i više, sa prebivalištem na području općine Povljana.

(2) Neovisno o broju osoba koje pripadaju istom kućanstvu, a ostvaruju pravo na isplatu uskrsnice, uskrsnica se isplaćuje po **kućanstvu**, značenja: jedno kućanstvo = jedna uskrsnica, neovisno o broju osoba koje u tom kućanstvu žive.

(3) Kućanstvo se u smislu ove Odluke određuje situacija u kojoj jedna ili više osoba žive na istoj adresi, a koja je evidentirana u važećoj osobnoj iskaznici.

(4) Pojmovi koji se u ovoj Odluci upotrebljavaju odnose se jednako na pripadnike obaju spolova.

**Članak 2.**

(1) Osobe koje ostvaruju pravo na isplatu uskrsnice iste će moći preuzeti svakim radnim danom počevši od **10. travnja do 18. travnja 2025. godine, u vremenu od 9:00 do 12:00 sati,** u Jedinstvenom upravnom odjelu Općine Povljana.

(2) Ukoliko osoba koja ostvaruje pravo na isplatu uskrsnice istu preuzima osobno, uskrsnica će joj moći biti isplaćena isključivo uz predočenje vlastite originalne fizičke, važeće osobne iskaznice.

(3) Ukoliko se uskrsnica za kućanstvo, odnosno barem jedne ili više osoba iz kućanstva koje ostvaruje pravo na isplatu uskrsnice, preuzima posredstvom osobe koja ne ostvaruje pravo na isplatu uskrsnice, osoba koja preuzima uskrsnicu mora predočiti svoju **vlastitu, originalnu fizičku važeću osobnu iskaznicu**, te je potrebno da ta osoba predoči i osobnu iskaznicu barem jedne ili više osoba iz kućanstva koje ostvaruje pravo na isplatu uskrsnice.

(4) Osobna iskaznica osobe (jedne ili više njih) iz kućanstva koje ostvaruje pravo na isplatu Uskrsnice, iz stavka 3. ovog članka, može biti originalna fizička vačeća osobna iskaznica, a ista može biti fotografirana, kopirana i slično.

(5) Financijska sredstva za isplatu uskrsnica iz članka 1. ove Odluke osigurana su u Proračunu Općine Povljana za 2025. godine, *oznaka: Program 1011 Socijalna skrb, Aktivnost: A101108 JEDNOKRATNA NOVČANA POMOĆ KUĆANSTVU ZA USKRS.*

**Članak 3.**

(1) Za provedbu ove Odluke zadužuje se Jedinstveni upravni odjel Općine Povljana, na način da sastavi popis kućanstava prema evidenciji kućanstava, te na temelju evidencije organizira isplatu uskrsnica (popis kućanstava sastavni je dio ove Odluke ali nije predmet objave na službenoj stranici Općine Povljana [www.povljana.hr](http://www.povljana.hr) i oglasnoj ploči).

(2) Uskrsnica iznosi **100,00 €** (slovima: stoeurainulacenti) i isplatiti će se u gotovini u apoenu 100,00 € svakom kućanstvu koje ostvaruje pravo na temelju članka 1. stavka 1., stavka 2. i stavka 3. ove Odluke.

**Članak 4.**

(1) Svi osobni podaci koji se u okviru ovog postupka obrađuju u smislu Zakona o provedbi Opće uredbe o zaštiti podataka, smatraju se poslovnom tajnom, te se ne smiju ni na koji način obrađivati izvan svrhe za koju su prikupljeni, odnosno bez zakonske osnove.

(2) Općina Povljana se obvezuje čuvati povjerljivost istih, te da će ih koristiti isključivo za svrhu isplate uskrsnice.

**Članak 5.**

Ova Odluka stupa na snagu danom donošenja, a objaviti će se na oglasnoj ploči i internetskoj stranici Općine Povljana [www.povljana.hr](http://www.povljana.hr) , te se unosi u propisane registre i objavljuje u skladu sa Zakonom o pravu na pristup informacijama („Narodne novine“, broj: 25/13, 85/15, 69/22) i općim aktima Općine Povljana.

NAČELNIK:

Predrag Rukavina